city event
city event
सिटी रिपोर्टर रानी लक्ष्मीबाई की वेशभूषा में तैयार बालिका हाथ में तलवार लिए घोड़े की सवारी कर रही थी। वहीं भगवान शिव और पार्वती का अर्ध-नारीश्वर रूप और विद्या की देवी सरस्वती, मां गंगा व उनका आह्वान करते भागीरथ बग्गी में सवार दिखाई दिए। जेसीआई इंडिया जोन-6 और ब्रह्मकुमारी आश्रम के संयुक्त तत्वावधान में मंगलवार को रैली निकाली गई। महिला दिवस की पूर्व संध्या पर निकाली गई रैली में 500 से अधिक महिलाओं ने भाग लिया। रैली में बच्चे और बड़े महापुरुषों की वेशभूषा में नजर आए। इसकी शुरुआत राम मंदिर चौराहे से हुई। रैली को एडिशनल एसपी दिनेश कौशल ने हरी झंडी दिखाकर रवाना किया। इसमें बड़ी संख्या में लोग शामिल हुए।
देश की तरक्की के लिए बेटी बचाअो
दिव्यांग बच्चों और किन्नरों ने इंदरगंज चौराहा पर बेटी बचाओ का संदेश दिया। बच्चों ने बताया कि बेटी नहीं बचाओगे, तो बहू कहां से लाओगे। मंगलवार को लायंस क्लब ग्वालियर समर्पण के इस कार्यक्रम में फाउंडर प्रेसिडेंट साधना शांडिल्य मौजूद रहीं।
होंगे महिलाओं के गेम्स
जन उत्थान न्यास के तत्वावधान में अंतरराष्ट्रीय महिला दिवस पर 8 मार्च को दोपहर 3.30 बजे से एमएलबी कॉलेज मैदान में महिला सम्मान व महिला खेल प्रतियोगिताएं होंगी।
आज मिलेगा पुरुष अलंकरण
सांस वेलफेयर फाउंडेशन, आज की बेटियां सामाजिक संस्था और एनजीओ फोरम ग्वालियर के संयुक्त तत्वाधान में 8 मार्च को दोपहर 3 बजे से पुरुषों का सम्मान किया जाएगा।
अंतरराष्ट्रीय महिला दिवस की पूर्व संध्या पर निकाली गई रैली के जरिए लोगों को जागरूक भी किया गया।
रैली में बच्चे बने रानी लक्ष्मीबाई और शिव-पार्वती, बोले- \\\"बेटी बचाओ\\\'
eng_Latn eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva